
Αρ. Φύλλου 566 


20 Απριλίου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός αρμοδιοτήτων των Υφυπουργών Εθνικής 


Οικονομίας. 1 

Ανάθεση αρμοδιοτήτων στους Υφυπουργούς Γεωργίας 

Ευάγγελο Αργύρη και Φώτη Χατζημιχάλη. 2 

Μεταβίβαση δικαιώματος υπογραφής «με εντολή Υπουρ¬ 
γού» στους Προϊσταμένους των Δ/νσεων και Γραφεί¬ 
ων Πρωτοβάθμιας και Δευτεροβάθμιας Εκπαίδευσης 
των νομών και νομαρχιών. 3 


ΑΠΟΦΑΣΕΙ Σ 

Αριθ. 16326/ΔΙΟΕ 318 (1) 

Καθορισμός αρμοδιοτήτων των Υφυπουργών Εθνικής Οικο¬ 
νομίας 

Ο ΠΡΩΘΥΠΟΥΡΓΟΣ ΚΑΙ 
Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις: 

α. Των άρθρων 81 παρ. 1 και 83 παρ. 2 του Συντάγματος. 

β. Των άρθρων 16 παρ. 5 και 22 παρ. 2 υποπαρ. γ του Ν. 
1558/1985 "Κυβέρνηση και Κυβερνητικά Οργανα" (ΦΕΚ 
1 37/γ. Α’/1985). 

γ. Του άρθρου 27του Ν. 2081/1992 (ΦΕΚ 154/τ.Α’/1992) με 
το οποίο προστέθηκε άρθρο 29Α στο Ν. 1558/1985 όπως τρο¬ 
ποποιήθηκε με το άρθρο 1 παρ. 2α του Ν. 2469/1997 (ΦΕΚ 
38/Τ.Α/1997). 

δ. Του Π.Δ. 138/1993 "Οργανισμός του Υπουργείου Εθνι¬ 
κής Οικονομίας" (ΦΕΚ55/τ.Α’/1993) όπωςτροποποιήθηκε με¬ 
ταγενέστερα. 

ε. Του Π.Δ. 141/2000 "Αποδοχή παραίτησης Υπουργών, 
Αναπληρωτή Υπουργού και Υφυπουργών" (ΦΕΚ 121/τ.Α/ 
13.4.2000). 

στ. Του Π.Δ. 143/2000 "Διορισμός Υπουργών, Αναπληρωτή 
Υπουργού και Υφυπουργών" (ΦΕΚ 122/τ.Α/ 13.4.2000) 

2. Το γεγονός ότι από τις διατάξεις αυτής της απόφασης 
δεν προκαλείται δαπάνη σε βάρος του κρατικού προϋπολο¬ 
γισμού αποφασίζουμε: 

Άρθρο 1 

1. Ο Υπουργός Εθνικής Οικονομίας προσδιορίζει επακρι¬ 


βώς την πολιτική του Υπουργείου, στο πλαίσιο των αποφάσε¬ 
ων του Υπουργικού Συμβουλίου και των λοιπών συλλογικών 
κυβερνητικών οργάνων, συντονίζει την εφαρμογή της πολιτι¬ 
κής αυτής και εποπτεύει την εφαρμογή της από τις υπηρε¬ 
σίες του Υπουργείου. 

2. Ο Υπουργός Εθνικής Οικονομίας έχει την αποκλειστική 
αρμοδιότητα της νομοθετικής πρωτοβουλίας. 

3. Η εκπροσώπηση του Υπουργείου στους Διεθνείς Οργα¬ 
νισμούς ανήκει στον Υπουργό Εθνικής Οικονομίας. 

Άρθρο 2 

Στον Υφυπουργό Εθνικής Οικονομίας, Χρήστο Πάχτα, ανα¬ 
θέτουμε την άσκηση αρμοδιοτήτων επί θεμάτων: 

1. Των κατωτέρω Διευθύνσεων της Γενικής Δ/νσης Δημο¬ 
σίων Επενδύσεων, Περιφερειακής Πολιτικής και Ανάπτυξης: 

α. Περιφερειακής Πολιτικής 
β. Τομεακών Προγραμμάτων 
γ. Ειδικών Προγραμμάτων Ευρωπαϊκής Ένωσης 
δ. Δημοσίων Επενδύσεων 

2. Των κατωτέρω Διευθύνσεων και του Αυτοτελούς Γρα¬ 
φείου της Γ ενικής Διεύθυνσης Ιδιωτικών Επενδύσεων: 

α. Εγκρισης και Ελέγχου Ιδιωτικών Επενδύσεων, 
β. Κεφαλαίων Εξωτερικού και Προσέλκυσης Ιδιωτικών 
Επενδύσεων. 

γ. Αυτοτελούς Γ ραφείου Αντισταθμιστικών Οφελών. 

3. Των κατωτέρω Εποπτευομένων Φορέων: 

α. Του Οργανισμού Ανάπτυξης Δυτικής Κρήτης (ΟΑΔΥΚ) 
β. Του Οργανισμού Ανάπτυξης Ανατολικής Κρήτης (ΟΑΝΑΚ) 
γ. Της Μονάδας Οργάνωσης της Διαχείρισης του Κοινοτι¬ 
κού Πλαισίου Στήριξης (ΜΟΔ) 
δ. Του Ελληνικού Κέντρου Επενδύσεων (ΕΛΚΕ) 

Άρθρο 3 

Στον Υφυπουργό Εθνικής Οικονομίας Γιάννη Ζαφειρόπου- 
λο, αναθέτουμε την άσκηση αρμοδιοτήτων επί θεμάτων: 

1. Των κατωτέρω Διευθύνσεων της Γ ενικής Δ/νσης Εξωτε¬ 
ρικών Οικονομικών και Εμπορικών Σχέσεων της Γενικής 
Γραμματείας Διεθνών Οικονομικών Σχέσεων (ΔΟΣ): 
α. Πολιτικής Εξωτερικού Εμπορίου 
β. Διαδικασιών Εξωτερικού Εμπορίου, 
γ. Σχέσεων με τις χώρες του ΟΟΣΑ - Ν. Αφρικής και τις Οι¬ 
κονομικά Ανεπτυγμένες χώρες της Ασίας. 

δ. Σχέσεων με τις χώρες της Ανατολικής Ευρώπης και Βαλ¬ 
κανικές χώρες. 

ε. Σχέσεων με τις χώρες της Μέσης Ανατολής και τις Οικο¬ 
νομικά Αναπτυσσόμενες χώρες της Ασίας, Αφρικής και Λατι¬ 
νικής Αμερικής. 

στ. Αναπτυξιακής Συνεργασίας - Ειδικών Χρηματοδοτήσε¬ 
ων και Προγραμμάτων. 

2. Των κατωτέρω Διευθύνσεων της Γενικής Δ/νσης Συντο¬ 
νισμού και Επιθεώρησης Υπηρεσιών Εξωτερικού της Γενικής 
Γραμματείας Διεθνών Οικονομικών Σχέσεων (ΔΟΣ): 

α. Οργάνωσης, Συντονισμού της Διοικητικής και Οικονομι¬ 
κής Λειτουργίας και Επιθεώρησης των Υπηρεσιών Εξωτερι¬ 
κού της Γ.Γ. ΔΟΣ. 

β. Συντονισμού Δραστηριοτήτων των Υπηρεσιών Εξωτερι¬ 
κού της Γ.Γ. ΔΟΣ με την Κεντρική Υπηρεσία. 

γ. Διεθνών Οικονομικών Οργανισμών. 

3. Των κατωτέρω Υπηρεσιών στο Εξωτερικό: 

α. Της Μόνιμης Ελληνικής Αντιπροσωπείας στον Οργανι¬ 
σμό Οικονομικής Συνεργασίας και Ανάπτυξης (ΜΕΑ - ΟΟΣΑ). 

β. Του Γραφείου Οικονομικού Συμβούλου στην Πρεσβεία 
στην Ουάσινγκτων. 

γ. Του Γ ραφείου Οικονομικού Συμβούλου στη Μόνιμη Ελλη¬ 
νική Αντιπροσωπεία στους Διεθνείς Οργανισμούς στη Γενεύη. 

δ. Των Γ ραφείων Οικονομικών και Εμπορικών Υποθέσεων. 

4. Των κατωτέρω Εποπτευομένων Φορέων: 

α. Του Ελληνικού Οργανισμού Εξωτερικού Εμπορίου 
(ΟΠΕ). 

β. Της Διεθνούς Εκθεσης Θεσσαλονίκης Α.Ε. 

γ. Του Οργανισμού Ασφάλισης Εξαγωγικών Πιστώσεων 
(ΟΑΕΠ). 

δ. Των Ελληνικών Εκθέσεων - ΗΕΕΕΧΡΟ Α.Ε. 

5. Ο Υφυπουργός εγκρίνει τις μεταβάσεις στο εξωτερικό 
υπαλλήλων των υπηρεσιώντης αρμοδιότητάςτου. 

Άρθρο 4 

1. Στις κατά τα άρθρα 2 και 3 αρμοδιότητες των Υφυ¬ 
πουργών περιλαμβάνονται και η πρόταση εκδόσεως ατομι¬ 
κών και κανονιστικών διαταγμάτων ή η συνυπογραφή τους 
με άλλους Υπουργούς ή Αναπληρωτή Υπουργό ή Υφυπουρ¬ 
γούς, η έκδοση κανονιστικών αποφάσεων και η έκδοση ατο¬ 
μικών ή κανονιστικών αποφάσεων με άλλους Υπουργούς ή 
Αναπληρωτή Υπουργό ή Υφυπουργούς, καθώς και οι κοινο¬ 
βουλευτικές αρμοδιότητες. 

2. Οι κατά την προηγούμενη παράγραφο αρμοδιότητες των 
Υφυπουργών υπογραφής κανονιστικών διαταγμάτων και κανονι¬ 
στικών αποφάσεων ασκούνται παράλληλα και απότον Υπουργό. 

Άρθρο 5 

Αναθέτουμε στους Υφυπουργούς Εθνικής Οικονομίας 
Χρήστο Πάχτα και Γιάννη Ζαφειρόπουλο την έγκριση των 
γνωμοδοτήσεων και των πρακτικών του Νομικού Συμβουλί¬ 
ου του Κράτους για θέματα αρμοδιότητάς τους. 

Άρθρο 6 

Η παρούσα να δημοσιευθεί στην Εφημερίδα της Κυβερνή- 
σεως. 

Αθήνα 19 Απριλίου 2000 
Ο ΠΡΩΘΥΠΟΥΡΓΟΣ 

ΚΩΣΤΑΣ ΣΗΜΙΤΗΣ 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

ΓΙΑΝΝΟΣ ΠΑΠΑΝΤΩΝΙΟΥ 

Αριθ. 353001 (2) 

Ανάθεση αρμοδιοτήτων στους Υφυπουργούς Γεωργίας Ευ¬ 
άγγελο Αργύρη και Φώτη Χατζή μιχάλη. 

Ο ΠΡΩΘΥΠΟΥΡΓΟΣ 
ΚΑΙ Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη τις διατάξεις: 

1. Των άρθρων 81 και 83 παρ. 2 του Συντάγματος. 


2. Του άρθρου 16παρ. 5 και22παρ. 3του Ν. 1558/1985 "Κυ¬ 
βέρνηση και Κυβερνητικά Όργανα" (ΦΕΚΑ' 137). 

3. Του Π.Δ/τος 402/88 "Οργανισμός του Υπουργείου Γ εωρ¬ 
γίας", όπως τροποποιήθηκε μεταγενέστερα (ΦΕΚΑ’ 187). 

4. Της 710/2.12.92 απόφασης του Πρωθυπουργού "Σύστα¬ 
ση δέκα τριών (13) θέσεων Υφυπουργών" (ΦΕΚ Β’ 172). 

5. Του Π.Δ/τος 143/2000 "Διορισμός Υπουργών, Αναπλη¬ 
ρωτή Υπουργού και Υφυπουργών" (ΦΕΚΑΊ22). 

6. Του άρθρου 29 Ατού Ν. 1558/1985 (ΦΕΚΑ’ 137), όπως 
προστέθηκε με το άρθρο 27 του Ν. 2081/1992 (ΦΕΚ Α' 154) 
καιαντικαταστάθηκεμετο άρθρο 1 παρ. 2ατου Ν. 2469/1997 
(ΦΕΚΑ' 38). 

7. Το γεγονός ότι από την παρούσα απόφαση, δεν προκα- 
λείται δαπάνη σε βάρος του Κρατικού Προϋπολογισμού, 
αποφασίζουμε: 

Άρθρο 1 

Ο Υπουργός Γ εωργίας, έχει την ευθύνη για τη διαμόρφω¬ 
ση της πολιτικής του Υπουργείου στα πλαίσια της γενικότε¬ 
ρης κυβερνητικής πολιτικής και των αποφάσεων του Υπουρ¬ 
γικού Συμβουλίου και των άλλων συλλογικών κυβερνητικών 
οργάνων και είναι αρμόδιος για άλατα θέματα, που αφορούν 
στα ετήσια και πολυετή προγράμματα ιδιωτικών και δημο¬ 
σίων επενδύσεων, στα προγράμματα ανάπτυξης και στα μέ¬ 
τρα πολιτικής τιμών και οικονομικών ενισχύσεων. 

Άρθρο 2 

1. Στον Υφυπουργό Γεωργίας Αργύρη Ευάγγελο αναθέ¬ 
τουμε την άσκηση των αρμοδιοτήτων που απορρέουν από τις 
κείμενες διατάξεις για τα αντικείμενα: 

α. της Γ ενικής Διεύθυνσης Φυτικής Παραγωγής 
β. της Γενικής Διεύθυνσης Γεωργικών Εφαρμογών και 
Έρευνας. 

2. Στον Υφυπουργό Χατζημιχάλη Φώτη αναθέτουμε την 
άσκηση των αρμοδιοτήτων που απορρέουν από τις κείμενες 
διατάξεις για τα αντικείμενα: 

α. της Γ ενικής Διεύθυνσης Κτηνιατρικής 
β. της Γ ενικής Διεύθυνσης Ζωικής Παραγωγής 
γ. της Γενικής Διεύθυνσης Ανάπτυξης και Προστασίας Δα¬ 
σών και Δασικού Περιβάλλοντος. 

Άρθρο 3 

Στους Υφυπουργούς αναθέτουμε επίσης την άσκηση της 
αρμοδιότητας της πρότασης γιατην έκδοση κανονιστικών και 
ατομικών διαταγμάτων καθώς και έκδοση κανονιστικών και 
ατομικών αποφάσεων, που ανάγονται στα αντικείμενα αρμο¬ 
διότητας των υπηρεσιών του άρθρου 2, πλην αυτών που αφο¬ 
ρούν στη χάραξη της γενικότερης πολιτικής σε ουσιώδεις το¬ 
μείς αυτών (ετήσιων και πολυετών προγραμμάτων ανάπτυ¬ 
ξης, μέτρων πολιτικής τιμών και οικονομικών ενισχύσεων). 

Άρθρο 4 

Από τις αρμοδιότητες που αναθέτουμε στους Υφυπουρ¬ 
γούς μετά προηγούμενα άρθρα, εξαιρούνται και ασκούνται 
μόνο από τον Υπουργό: 
α. Η νομοθετική πρωτοβουλία. 

β. Η σύσταση και συγκρότηση όλων εν γένει των συμβου¬ 
λίων, ομάδων εργασίας και επιτροπών πάσης φύσεως. 

γ. Η συγκρότηση των Διοικητικών Συμβουλίωντωνεποπευ- 
ομένων από τις Υπηρεσίες, του άρθρου 2 Νομικών Προσώ¬ 
πων, Οργανισμών και Ιδρυμάτων. 

Η παρούσα απόφαση να δημοσιευθεί στην Εφημερίδα της 
Κυβερνήσεως. 

Αθήνα, 13 Απριλίου 2000 
Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ Γ. ΣΗΜΙΤΗΣ 

Ο ΥΠΟΥΡΓΟΣ ΓΕΩΡΓΙΑΣ 

ΓΕΩΡΓΙΟΣ Δ. ΑΝΩΜΕΡΙΤΗΣ 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


7115 


Αριθ. ΣΤ5/23 (3) 

Μεταβίβαση δικαιώματος υπογραφής «με εντολή Υπουρ¬ 
γού» στους Προϊσταμένους των Δ/νσεων και Γραφείων 
Πρωτοβάθμιας και Δευτεροβάθμιας Εκπαίδευσης των 
νομών και νομαρχιών. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) του άρθρου 29 του Ν. 1558/1985 "Κυβέρνηση και Κυ¬ 
βερνητικά Όργανα" (ΦΕΚ 137 Α’) 

β) του άρθρου 20 του Ν. 2362/1995 "Περί Δημοσίου Λογι¬ 
στικού, Ελέγχου των δαπανών του Κράτους και άλλες διατά¬ 
ξεις" (ΦΕΚ 247 Α’) 

γ) του άρθρου 14 παρ. 29 του Ν. 2817/2000 "Εκπαίδευση 
των ατόμων με ειδικές εκπαιδευτικές ανάγκες και άλλες δια¬ 
τάξεις" (ΦΕΚ 78 Α’) 

δ) του άρθρου 29Ατου Ν. 1558/1985 καιτου άρθρου 27του 
Ν. 2081/1992 (ΦΕΚ 154 Α'), όπως αντικαταστάθηκε με το άρ¬ 
θρο 1 παρ. 2 του Ν. 2469/1997 (ΦΕΚ 28Α’) 

2. Το γεγονός ότι δεν προκαλείται δαπάνη εις βάρος του 
τακτικού προϋπολογισμού για το τρέχον και τα επόμενα οι¬ 
κονομικά έτη. 

3. Την ανάγκη συνέχισηςτης λειτουργίας των σχολικών και 
υπηρεσιακών μονάδων της πρωτοβάθμιας και δευτεροβάθ¬ 
μιας Εκπαίδευσης, αποφασίζουμε: 

Α’. Αναθέτουμε από την έναρξη ισχύος του Ν. 2817/2000 
στους Προϊσταμένους των Διευθύνσεων Πρωτοβάθμιας και 
Δευτεροβάθμιας Εκπαίδευσης των νομών και νομαρχιών 
των άρθρων,4 και 7 του Ν. 1304/1982 (ΦΕΚ 144 Α'), όπως 
τροποποιήθηκαν με το άρθρο 56 του Ν. 1566/1985 (ΦΕΚ 167 
Α'), την υπογραφή των εγγράφων και την έκδοση των κάθε 
είδους διοικητικών πράξεων "Με εντολή Υπουργού", που 
απαιτούνται για την άσκηση από αυτούς των παρακάτω με- 
ταβιβαζομένων αρμοδιοτήτων: 

1. Ορισμός αναπληρωτή προϊσταμένου διεύθυνσης Π.Ε. 
καιΔ.Ε (άρθρο 56, παρ. 1 του Ν. 1566/1985) 

2. Ορισμός αναπληρωτών προϊσταμένων γραφείων Π. Ε. 
και Δ. Ε., γραφείων Φυσικής Αγωγής και Τεχνικής Επαγγελ¬ 
ματικής Εκπαίδευσης (άρθρο 56, παρ. 1 του Ν. 1566/1985) 

3. Κύρωση πινάκων υποψηφίων διευθυντών σχολικών μο¬ 
νάδων και ΣΕΚ (άρθρο 14 του Π.Δ. 398/1995 ΦΕΚ 
223/Α/1995) 

4. Κατανομή των σχολικών μονάδων σε περιοχές τοποθέ¬ 
τησης διευθυντών σχολικών μονάδων (άρθρο 13 του Π.Δ. 
398/1995) 

5. Τοποθέτηση διευθυντών σχολικών μονάδων και ΣΕΚ (άρ¬ 
θρο 14 του Π .Δ. 398/1995) 

6. Κύρωση πινάκων προϊσταμένωντμημάτων εκαιδευτικών 
θεμάτων των διευθύνσεων ΠΕ και ΔΕ (άρθρο 20 του Π.Δ. 
398/1995). 

7. Τοποθέτηση προϊσταμένων τμημάτων εκπαιδευτικών θε¬ 
μάτων των διευθύνσεων ΠΕ και ΔΕ και Προϊσταμένων Γραμ- 
ματείας των γραφείων ΠΕ και ΔΕ (άρθρο 20 του Π.Δ. 
398/1995) 

8. Τοποθέτηση υποδιευθυντών σχολικών μονάδων και 
υπευθύνων τομέων ΣΕΚ (άρθρο 18του Π.Δ. 398/1995). 

9. Απαλλαγή διευθυντών σχολικών μονάδων και ΣΕΚ και 
υποδιευθυντών σχολικών μονάδων και υπεύθυνων τομέων 
ΣΕΚ από τα καθήκοντά τους (άρθρο 54 του Ν. 2413/1996). 

10. Ορισμός αναπληρωτών διευθυντών σχολικών μονάδων 
(άρθρο 11 του Ν. 1566/1985) 

11. Ανάθεση προσωρινής άσκησης καθηκόντων διευθυντή 
σχολικής μονάδας ή ΣΕΚ (άρθρο 11 του Ν. 1566/1985) και άρ¬ 
θρο 16 του Ν. 1824/1988). 


12. Ανάθεση προσωρινής άσκησης καθηκόντων διευθυ¬ 
ντή σχολικής μονάδας ή ΣΕΚ, όταν δεν υπάρχει διευθυ¬ 
ντής και υποδιευθυντής (άρθρο 11 του Ν. 1566/1985) 

13. Έγκριση μετακίνησης σχολικών συμβούλων, προϊστα¬ 
μένων διευθύνσεων και γραφείων εκπαίδευσης, γραφείων 
Φ.Α. και Τ. Ε. Ε και γενικά εκπαιδευτικών και διοικητικών 
υπαλλήλων για εκτέλεση υπηρεσίας (άρθρα 20 και 21 του Ν. 
3200/1955 και Κανονιστική Απόφαση Η/5451/4-9-1987 ΦΕΚ 
510/Β/1987). 

14. Ρύθμιση θεμάτων σχετικών με την εκλογή αιρετών με¬ 
λών των ΠΥΣΠΕ και ΠΥΣΔΕ. Συγκρότηση ΠΥΣΠΕ και ΠΥΣΔΕ 
(Π.Δ. 75/1986. 399/1995 και 201/1997). 

15. Ανάθεση διδασκαλίας στα δημοτικά σχολεία μαθημά¬ 
των ξένων γλωσσών, μουσικής, καλλιτεχνικών μαθημάτων 
και φυσικής αγωγής σε εκπαιδευτικούς Δ. Ε., είτε με ολική 
απόσπαση, είτε για συμπλήρωση του υποχρεωτικού ωραρί¬ 
ου, είτε με υπερωριακή απασχόληση (άρθρο 4 του Ν. 
1566/1985). 

16. Απόσπαση εκπαιδευτικών σε άλλη σχολική μονάδα της 
ίδιας διεύθυνσης εκπαίδευσης για τη διάρκεια της διεξαγω¬ 
γής ένορκης διοικητικής ανάκρισης (άρθρο 16, κεφ. Γ, παρ. 7 
τουΝ. 1566/1985). 

17. Έγκριση προκηρύξεων, εκλογή υποτρόφων, παράταση 
υποτροφιών, μετεγγραφή υποτρόφων, αύξηση του ποσού 
υποτροφιών καιτου αριθμού υποτρόφων (άρθρο 2του Π.Δ. 
173/1985 ΦΕΚ 59/Α/1985). 

18. Διάθεση εκπαιδευτικών που δεν συμπληρώνουντο υπο¬ 
χρεωτικό ωράριο διδασκαλίας σε αντίστοιχες προς την ειδι¬ 
κότητά τους υπηρεσίες του δημόσιου τομέα του ίδιου νομού 
(άρθρο 54του Ν. 1566/1985). 

19. Μερική ή ολική διάθεση εκπαιδευτικών ΔΕ σε άλλη σχο¬ 
λική μονάδα ή σε τμήματα πρόσθετης διδακτικής βοήθειας, 
όταν η συμπλήρωση του υποχρεωτικού ωραρίου δεν είναι 
αντικειμενικά δυνατή στη σχολική μονάδα που υπηρετούν 
(άρθρα 14, παρ. 14,31 και 54 παρ. 5 του Ν. 1566/1985). 

20. Απόσπαση εκπαιδευτικών Δ. Ε στους Συμβουλευτικούς 
Σταθμούς Νέων (άρθρο 2 του Ν. 1894/1990). 

21. Απόσπαση εκπαιδευτικών στις διευθύνσεις ή γραφεία 
Δ. Ε ως υπευθύνων του σχολικού επαγγελματικού προσανα¬ 
τολισμού (άρθρο 38του Ν. 1566/1985). 

22. Απόσπαση υπευθύνων περιβαλλοντικής εκπαίδευσης 
στις διευθύνσεις Π. Ε. και Δ. Ε (άρθρο 111 του Ν. 1892/1990). 

23. Απόσπαση εκπαιδευτικών που είναι μέλη των διοικητι¬ 
κών συμβουλίων των συνδικαλιστικών οργανώσεων σε σχο¬ 
λεία της έδρας τους (άρθρο 16, κεφ. Γ' παρ. 8 του Ν. 
1566/1985). 

24. Απόσπαση προσωρινών αναπληρωτών από σχολείο σε 
άλλο σχολείο της ίδιας διεύθυνσης εκπαίδευσης (άρθρο 16, 
κεφ. Γ', παρ. 3του Ν. 1566/1985). 

25. Έγκριση εγγραφής ή μετεγγραφής μαθητών σχολείων 
Δ. Ε με διαγωγή "κακή" και τροποποίηση χαρακτηρισμού δια¬ 
γωγής μαθητή ως "κακής" ή "επιμέμπτου" (άρθρο 1 Β.Δ. 
196/1972 ΦΕΚ41/Α/1972). 

26. Έγκριση λειτουργίας τάξεων υποδοχής και φροντιστη¬ 
ριακών τμημάτων (άρθρο 2του Ν. 1894/1990). 

27. Ανάθεση διδασκαλίας στις τάξεις υποδοχής και τα φρο¬ 
ντιστηριακά τμήματα (άρθρο 2του Ν. 1894/1990). 

28. Ορισμός εκκαθαριστών αποδοχών προϊσταμένων διευ¬ 
θύνσεων και γραφείων εκπαίδευσης και διευθυντών σχολι¬ 
κών μονάδων (Απόφαση Υπουργού Οικονομικών 
162275/3422/14-10-1971 ΦΕΚ 814/Β/1971). 

29. Εκτέλεση μεταθέσεων των εκπαιδευτικών από σχολείο 
σε σχολείο της ίδιας διεύθυνσης εκπαίδευσης, προσωρινή 
και οριστική τοποθέτηση των επανερχομένων από το εξωτε¬ 
ρικό εκπαιδευτικών σε σχολικές μονάδες (άρθρο 16, κεφ. Β’, 
παρ 4του Ν. 1566/1985 Π.Δ. 50/1996 ΦΕΚ 45/Α/1996). 

30. Τοποθέτηση εκπαιδευτικών που μετατίθενται σε περιο¬ 
χές μετάθεσης της διεύθυνσης (άρθρο 16. κεφ. Β’παρ. 4 του 
Ν. 1566/1985-Π.Δ. 50/1996). 

31. Απόσπαση εκπαιδευτικών σε άλλο σχολείο της ίδιας δι¬ 
εύθυνσης για διάρκεια δύο μηνών και παράταση της από¬ 
σπασης αυτής (άρθρο 16. κεφ. Γ' παρ. 1 και 2 του Ν. 
1566/1985). 

32. Έκδοση διαπιστωτικής πράξης απόλυσης λόγω συ¬ 
μπλήρωσης 35ετίας ή ορίου ηλικίας εκπαιδευτικών των δη¬ 
μοσίων, ξένων και ιδιωτικών σχολείων ισότιμων με τα δημό¬ 
σια (άρθρο 2 του Π.Δ. 472/1983 και άρθρο 1 του Π.Δ. 
173/1985). 

33. Έκδοση πράξης απόλυσης λόγω ορίου ηλικίας ή συ¬ 
μπλήρωσης πλήρους συντάξιμης υπηρεσίας και πράξη απο¬ 
δοχής παραίτησης εκπαιδευτικών της δημόσιας εκπαίδευ¬ 
σης με σύμβαση εργασίας αορίστου χρόνου (Π.Δ. 472/1983 
και 173/1985) 

34. Αποδοχή παραίτησης και ανάκληση παραίτησης εκπαι- 
δευτικώντων δημοσίων, ξένων, ιδιωτικών σχολικών μονάδων 
που είναι ισότιμες με τις δημόσιες (άρθρο 2 παρ 3 Π.Δ. 472/83 
καιάρθρ. 1 Π.Δ. 173/85). 

35. Διαβίβαση δικαιολογητικών για τη σύνταξη του διδακτι¬ 
κού και λοιπού προσωπικού στην Υπηρεσία Συντάξεων του 
Γ.Λ.Κ. (Β.Δ. 196/72). 

36. Χορήγηση Μισθολογικών Κλιμακίων και Χρονοεπιδο- 
μάτων των εκπαιδευτικών Π. Ε και Δ. Ε και των υπαλλήλων 
που ανήκουν στις υπηρεσίες τους και στις σχολικές μονάδες 
αρμοδιότητάςτους (Ν. 2470/97). 

37. Χορήγηση κανονικών και αναρρωτικών αδειών στο δι¬ 
δακτικό και διοικητικό προσωπικό (άρθρο 19 Ν. 3200/55). 

38. Χορήγηση άδειας κύησης καιτοκετού στο διδακτικό και 
διοικητικό προσωπικό (Ν .Δ. 532/70 άρθρο 2 παρ. 1) 

39. Παραπομπή υπαλλήλων στις αρμόδιες Υγειονομικές 
Επιτροπές (άρθρ 56του Ν. 2683/1999). 

40. Χορήγηση των, νομίμων συνδικαλιστικών αδειών για 
συμμετοχή εκπαιδευτικών στις Γενικές Συνελεύσεις των συλ- 
λόγωντους (Ν. 1264/82 και άρθρ. 3 παρ 1 Ν 1235/82). 

41. Εκτίμηση των αναγκών σε εποπτικά μέσα διδασκαλίας και 
χορήγηση αυτών στις σχολικές μονάδες Β/θμιας Εκπ/σης βάσει 
των χορηγουμένων από το ΥΠΕΠΘ συνολικών ποσοτήτων κατά 
Διεύθυνση Εκπαίδευσης (Π.Δ. 472/83 άρθρ. 8 ΦΕΚ181 τ.Α'). 

42. Κύρωση των πινάκων προακτέων και έκδοση της από¬ 
φασης για προαγωγή των εκπ/κών Α/θμιας και Β/θμιας 
Εκπ/σης με βάση τον πίνακα προακτέων που καταρτίζει το οι¬ 
κείο ΠΥΣΠΕ και ΠΥΣΔΕ (άρθρ. 16 κεφ. Α’ παρ. 3α Ν. 
1566/1985). 

43. Κύρωση των πινάκων προαγωγών των εκπ/κών Α/θμιας 
και Β/θμιας Εκπ/σης των Ιδιωτικών σχολικών μονάδων (άρθρ. 
62 Ν. 1566/85). 

44. Έκδοση απόφασης για απόλυση λόγω νόσου και πρά¬ 
ξεων θέσεως σε διαθεσιμότητα λόγω νόσου και επαναφοράς 
στην ενέργεια των εκπ/κών Α/θμιας και Β/θμιας Εκπ/σης και 
των ξένων και ιδιωτικών σχολικών μονάδων που είναι ισότιμες 
με τις δημόσιες (άρθρ. 1 Π.Δ. 173/85 και άρθρ. 2 παρ. 4 Π.Δ. 
472/83). 

45. Έκδοση πράξεων μονιμοποίησης των εκπ/κών της 
Β/θμιας Εκπ/σης ύστερα από πρόταση του οικείου ΠΥΣΔΕ 
(άρθρ. 2 παρ. 6 Π.Δ. 472/83). 

46. Χορήγηση επιδόματος μεταπτυχιακών σπουδών 
στους κατόχους διδακτορικού διπλώματος εκπ/κούς 
Α/θμιας και Β/θμιας Εκπ/σης και των ξένων και ιδιωτικών 
σχολικών μονάδων που είναι ισότιμες με τις δημόσιες μετά 
από σύμφωνη γνώμη των οικείων ΠΥΣΠΕ και ΠΥΣΔΕ ότι ο τίτ¬ 
λος σπουδών τους έχει σχέση με το αντικείμενο της υπηρε¬ 
σίας τους (άρθρ. 3 παρ. 3 Π.Δ. 472/83 Ν. 2470/97). 


47. Έγκριση μεταφοράς ιδιωτικών σχολείων σε άλλο διδα¬ 
κτήριο μέσα στην ίδια Δ/νση Εκπ/σης (Π.Δ. 472/83 άρθρ. 7 
παρ. 1). 

48. Χορήγηση άδειας χρήσης προσωνυμίας ιδιωτικών σχο¬ 
λείων ή σχολών (Π.Δ. 472/83 άρθρ. 7 παρ. 3-4). 

49. Έγκριση λειτουργίας Ιδιωτικών Σχολών τις απογευμα¬ 
τινές ώρες (Π.Δ. 472/83 άρθρ. 7 παρ. 5). 

50. Συγκρότηση τριμελούς επιτροπής καταλληλότητας δι¬ 
δακτηρίου ιδιωτικού σχολείου και φροντιστηρίου (άρθρ. 40 
Ν. 682/77). 

51. Χορήγηση άδειας λειτουργίας, ανανέωσης και μεταφο¬ 
ράς φροντιστηρίων (Α. Ν. 2545/40 άρθρ. 65, 66. 67, 69. 74 
ΦΕΚ 287 τ.Α’ και άρθρ. 1, 2 Α.Ν. 284/68 ΦΕΚ 32 Α' και Ν. 
3200/55). 

52. Διορισμός Διευθυντών των ιδιωτικών σχολικών μονά¬ 
δων και φροντιστηρίων (Α.Ν. 2545/40 και Ν. 682/1977). 

53. Χορήγηση άδειας διδασκαλίας σε ιδιωτικά σχολεία ή 
κατ’ οίκον των ιδιωτικών εκπαιδευτικών (Α.Ν. 2545/40 άρθρ. 
73 και 83). 

54. Συγκρότηση ομάδας παρακολούθησης και συντονι¬ 
σμού της διδασκαλίας της ύλης των μαθημάτων γενικής 
αξιολόγησης (Εγκ. ΥΠΕΠΘ Γ2/6811/24-11-97). 

55. Συγκρότηση επιτροπών εκκαθάρισης αρχείων κ.λ.π. 
(Π.Δ. 899/80 άρ. 11 ΦΕΚ223τ.Α’). 

56. Ανάθεση διδασκαλίας σε ιδιώτες των μαθημάτων μου¬ 
σικής και της άσκησης στα εργαστήρια μαθητών μουσικών 
σχολείων σύμφωνα με την ισχύουσα νομοθεσία ύστερα από 
εισήγηση της Καλλιτεχνικής Επιτροπής και πρόταση του οι¬ 
κείου Συμβουλίου (Ν. 1824/88 άρθρο 16). 

57. Συγκρότηση Νομαρχιακής Επιτροπής εξετάσεων Β’ και 
Γ’ τάξεων Ενιαίου Λυκείου (άρθρο 16 του Π.Δ. 246/1998, 
όπως τροποποιήθηκε και ισχύει). 

58. Ορισμός χώρων λειτουργίας βαθμολογικών κέντρων, 
συγκρότηση επιτροπής βαθμολογικών κέντρων και ορισμός 
βαθμολογητών κατά ειδικότητα και λοιπού απαραίτητου 
προσωπικού για τη βαθμολόγηση των γραπτών δοκιμίων (άρ¬ 
θρο 24του Π.Δ. 246/1998). 

59. Συγκρότηση Νομαρχιακής Επιτροπής εξετάσεων μα¬ 
θητών Τεχνικών Επαγγελματικών Εκπαιδευτηρίων, ορισμός 
χώρων βαθμολογικών κέντρων και ορισμός βαθμολογητών 
κατά ειδικότητα και λοιπού απαραίτητου προσωπικού για τη 
βαθμολόγηση των γραπτών δοκιμίων (Ν. 2640/1998). 

60. Συγκρότηση επιτροπών διεξαγωγής απολυτηρίων εξε¬ 
τάσεων των μαθητών της Β’ τάξης του Α’ Κύκλου Σπουδών 
των ιδιωτικώνΤ. Ε. Ε (Ν. 2640/1998). 

Β’. Οι με αριθμούς 28, 32, 33, 34, 35, 36, 37, 38, 39, 44, 49, 
50,51,52,53,54 και 55 αρμοδιότητες του προηγούμενου κε¬ 
φαλαίου ασκούνται και από τους προϊσταμένους γραφείων 
ΠΈ και ΔΈ, καθώς και των γραφείων Τ Ε Ε για τις σχολικές 
μονάδες της περιοχής ευθύνης τους. 

Γ. Μεταβιβάζουμε στους προϊσταμένους διευθύνσεων 
πρωτοβάθμιας και δευτεροβάθμιας εκπαίδευσης και στους 
διευθυντές των περιφερειακών επιμορφωτικών κέντρων 
(ΠΕΚ) τις αρμοδιότητες του κύριου διατάκτη των πιστώσεων 
του προϋπολογισμού του Υπουργείου Εθνικής Παιδείας και 
θρησκευμάτων για την πραγματοποίηση των σχετικών δαπα¬ 
νών με βάση τις πιστώσεις που θα εγγραφούν στους ειδικούς 
φορείς (Δ/νσεις ΠΕ και ΔΕ και ΠΕΚ). 

Η παρούσα απόφαση να δημοσιευθεί στην Εφημερίδα της 
Κυβερνήσεως. 

Αθήνα, 14 Απριλίου 2000 

Ο ΥΠΟΥΡΓΟΣ 

ΠΕΤΡΟΣ ΕΥΘΥΜΙΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




